# Llista de termes italians en música

La llista de termes italians en música és força llarga degut al domini que van exercir els músics italians durant els segles XVII i XVIII.

## Les raons històriques

Itlia va tenir un paper primordial en el desenvolupament de la música a Europa durant segles, especialment des del Renaixement i el Barroc. En canvi, en el Classicisme, els centres de gravetat de la música es desplaçaren a altres indrets del continent, però molts elements de l'estil italià –especialment en l'òpera- van mantenir la seva preeminència. Fou sobretot durant els segles xvii i xviii que els músics (sobretot els compositors) italians van dominar i controlar l'escena musical europea, amb la qual cosa van imposar la seva llengua en la terminologia musical. En aquells moments, l'italià era una mena de lingua franca dels músics i des de llavors la majoria de termes musicals de caràcter més tècnic s'han mantingut –en la majoria de llengües europees- en la seva forma original italiana. Altres termes ja no tan tècnics han quedat incorporats al lèxic de cada llengua (piano, violí, oratori ...) però tenen un origen italià evident.

## Llista de termes italians en música

A continuació hi ha un petit lèxic musical italià amb la traducció corresponent i, en alguns casos, el concepte que implica a la pràctica, si el significat no és del tot coincident.
| Terme italià | Traducció | A la pràctica |
| A cappella | com en una capella | cant sense l'acompanyament d'instruments |
| A capriccio | lliurement | |
| A piacere | a plaer | amb llibertat en l'execució del tempo |
| A tempo | a temps | retorn al tempo previ |
| Accelerando | accelerant | |
| Accentuato | accentuat | |
| Acciaccatura | appoggiature breu | |
| Acceso | inflamat | |
| Accompagnato | acompanyat | lacompanyament ha de seguir el solista |
| Acuto | fort | |
| Ad libitum | lliurement | amb llibertat en l'execució del tempo (abreviació: ad.lib) |
| Adagietto | força lent | una mica menys lent que adagio |
| Adagio | lent | menys lent que lento |
| Affabile | afable | |
| Affanoso ou Affanato | angoixat | |
| Affettuoso | afectuós | |
| Affretando | apressant el tempo | |
| Affannato | angoixat | |
| Agitato | agitat | |
| Alcuni | algun(e)s | |
| Alla breve | a la blanca | portar la pulsació prenent com a unitat la blanca, a voltes la rodona |
| Alla marcia | com una marxa | |
| Alla pollaca | com una polonesa | |
| Alla tedesca | a l'alemanya | en l'estil alemany |
| Alla zingarese | a la zíngara | en l'estil zíngar |
| Allargando | allargant | alentint el tempo |
| Allegretto | força ràpid | una mica menys ràpid que allegro |
| Allegro | alegre | Força ràpid |
| Al segno | al signe | tornar a interpretar des del signe |
| Altissimo | molt alt | |
| Amabile | imable | |
| Amoroso | amorós | |
| Andante | caminant | a un tempo moderat |
| Andantino | - | una mica menys lent que andante |
| Animato | animat | a un tempo (més) animat |
| Aperto | obert | |
| Appassionato | apassionat | interpretar-ho amb passió |
| Appogiato | recolzat | interpretar-ho emfasitzant |
| Appoggiatura | - | nota breu anteposada a la principal |
| Arco | arc/arquet | interpretar utilitzant l'arc (en contraposició al Pizzicato que s'ha d0haver indicat abans) |
| Ardito | hardi | ardit |
| Aria | ària | cant acompanyat d'instruments (a l'òpera i altres gèneres vocals acompanyats) |
| Arietta | petita ària | ària de durada breu |
| Arioso | quasi una ària | entre l'ària i el recitatiu |
| Arpeggio | com en l'arpa | tocar un acord interpretant una nota després de l'altra |
| Assai | força, bastant | Reforça el sentit de la paraula que acompanya: ‘allegro assai' és més ràpid que ‘allegro' |
| Attacca | ataca | començar la secció següent sense fer cap mena d'interrupció |
| Aumentando | augmentant | augmentar progressivament el so |
| Ballabile | ballable | interpretar de manera que es pugui entendre bé el ritme i que es pogués ballar |
| Barbaro | com un bàrbar | Normalment, amb un cert desenfrè |
| Basso continuo | baix continu | acompanyament greu amb els acords sobreentesos indicats amb xifres |
| Basso ostinato | baix obstinat | un baix de durada breu repetit sense interrupció mentre les altres veus fan melodies lliures o variacions |
| Battaglia | batalla | música que evoca els sons d'una batalla |
| Bel canto | cant bonic | estil d'òpera a Itàlia als segles xviii i xix |
| Bergamasca | A l'estil de Bèrgam | dansa pastoral |
| Bocca chiusa | Boca closa | cantar amb la boca cantada, com fent una M |
| Brillante | brillant | |
| Bruscamente | bruscament | |
| Burlando | burlant-se'n | |
| Burletta | farsa | es troba al es òperes còmiques italianes |
| Cabaletta | - | A l'òpera italiana, segona part virtuosística d'una ària solista, sovint després d'una interrupció que la separa de la primera part |
| Cadenza | Cadància | passatge solista i virtuosístic abans del final d'un moviment |
| Calando | minvant | disminuint progressivament el so i la velocitat |
| Caldamente | calorosament | |
| Cambiare | canviar | canviar dinstrument |
| Cantabile | cantable | com si ho cantessis |
| Canzone | cançó | peça instrumental de caràcter vocal |
| Capriccioso | capriciós | |
| Chiuso | tancat | tancar el pavelló d'un instrument de metall amb la mà |
| Coda | cua | un passatge al final d'una peça o d'un moviment la funció del qual és donar un bon acabament al moviment o a la peça |
| Col l'arco | amb l'arc | tocar-ho amb l'arc (en contraposició al pizzicato) |
| Col legno | amb la fusta | tocar-ho amb l'arc però passant-lo al revés, fregant amb la fusta |
| Coloratura | acoloriment | ornamentació àmplia d'una part vocal |
| Comodo | còmodament | a un tempo moderat |
| Comprimario | amb el primer | rol d'acompanyant |
| Con affetto | amb afecte | |
| Con allegrezza | amb alegria | |
| Con anima | amb ànima | |
| Con amore | amb amor | |
| Con bravura | amb bravesa | |
| Con brio | amb brillantor | tocar amb velocitat, amb so, amb esperit |
| Con calore | amb calor | |
| Con delicatezza | amb delicadesa | |
| Con dolore | amb dolor | |
| Con espressione | amb expressió | |
| Con fuoco | amb foc | ràpid i ardent |
| Con grazia | amb gràcia | |
| Con moto | amb moviment | al darrere d'un indicador de tempo, el reforça: allegro con moto és més ràpid que allegro |
| Con spirito | amb esperit | |
| Con tenerezza | amb tendresa | |
| Concertino | petit concert | 1. grup de solistes en un concerto grosso |
| Concertino | petit concert | 2. un concert de reduïdes dimensions |
| Concertino | petit concert | 3. Primer violí d'una orquestra, amb uns rols específics |
| Concerto grosso | gran concert | forma del concert Barroc |
| Concerto | concert | Obra per a un instrument solista i orquestra |
| Continuo | baix continu | acompanyament greu amb els acords sobreentesos indicats amb xifres |
| Coperti | cobert | cobrir un tambor amb un drap |
| Crescendo | creixent | augmentant progressivament el volum del so |
| Da Capo | des del principi | tornar-ho a tocar des del començament (sovint sense repeticions, si n'hi ha) (abr. DC) |
| Dal Segno | des del signe | recomençar a partir del signe |
| Deciso | decidit | |
| Decrescendo | decreixent | interpretar disminuint progressivament el volum del so |
| Delicato | delicat | |
| Diminuendo | disminuint | interpretar disminuint progressivament el volum del so |
| Disperato | desesperat | |
| Divisi | dividit | els instruments iguals d'una orquestra (per exemple, els violoncels) s'han de dividir en dos grups i interpretar coses diferents |
| Dolce | dolç | |
| Dolcissimo | molt dolç | |
| Doloroso | dolorosament | |
| Doppio (movimento) | el doble de ràpid | |
| Drammatico | dramàtic | |
| Due corde | Dues cordes | tocar lleugerament el pedal del piano perquè només sonin dues cordes en lloc de tres |
| Energico | enèrgic | |
| Expressivo | expressiu | |
| Forte | fort | tocar fort (indicat amb ƒ a la partitura) |
| Forte piano | fort seguit de fluix | |
| Forte subito | fort de sobte | |
| Fortissimo | molt fort | interpretar-ho molt for (indicat amb ƒƒa la partitura) |
| Fortississimo | extremadament fort | (indicat amb ƒƒƒ a la partitura, a voltes ƒƒƒƒ) |
| Fuocoso | inflamat | |
| Furioso | furiós | |
| Garbato | amb gràcia | |
| Giocoso | enjogassat | |
| Glissando | lliscant | lliscant d'una nota a l'altra, com fent una sirena |
| Grazioso | graciós | |
| Grave | greu, seriós | molt lent |
| Imperioso | imperiós | |
| Intermezzo | intermedi | |
| Istesso tempo | el mateix temps | a la mateix velocitat (que abans) |
| Lagrimoso | plorant | |
| Largamente | llargament | |
| Larghetto | quasi largo | una mica menys lent que largo |
| Largo | llarg | lent, ample, greu |
| Legatissimo | molt lligat | interpretar-ho sense deixar cap interrupció entre les notes |
| Legato | lligat | interpretar-ho sense interrupció entre les notes |
| Leggiero | lleuger | |
| Legno | - | la fusta de l'arquet |
| Lento | lent | lentament |
| Lusingando | acaronant | |
| Ma non tanto | però no tant | |
| Ma non troppo | però no gaire | aplicat a un indicador de tempo tendeix a minvar-ne l'efecte |
| Maestoso | majestuós | |
| Malinconico | melancòlic | |
| Marcato | marcat | |
| Martellato | martellejat | tocar-ho amb petits cops dels dits o de l'arc |
| Meno | menys | |
| Meno vivo | menys viu | menys de pressa |
| Mesto | trist | |
| Mezza voce | a mitja veu | |
| Mezzo forte | moderadament fort | |
| Mezzo piano | moderadament dolç | |
| Moderato | moderat | |
| Molto | molt | |
| Morendo | morint | disminuint molt el volum i la velocitat |
| Nobile | noble | |
| Opera buffa | opera còmica | |
| Opera seria | opera seriosa | més aviat un drama |
| Opera | Obra | una obra de teatre cantada, amb instruments |
| Ostinato | Obstinat | repetició insistent d'un petit grup de notes |
| Pacato | tranquil·litzat | |
| Patetico | patètic | |
| Perdendosi | deixant perdre el so | |
| Pesante | pesant | |
| Piagendo | planyent-se | |
| Pianissimo | molt fluix | (indicat amb pp a la partitura) |
| Pianissimo quanto possible | el més fluix possible | (indicat amb ppp a la partitura, a voltes pppp) |
| Piano | fluix | (indicat amb p a la partitura) |
| Piano subito | fluix de sobte | |
| Pichiettato | picat i lleuger | |
| Più | més | |
| Più mosso | més animat | |
| Più moto | més mogut | |
| Pizzicato | pessigar o pinçar o polsar la corda | |
| Poco | poc | |
| Poco a poco | poc a poc | |
| Pomposo | amb pompa | |
| Ponticello | pont (del violí, etc.) | |
| Portamento | lliscant duna nota a l'altra | tocar o cantar com fent una sirena |
| Prestissimo | molt ràpid | |
| Presto | molt ràpid | |
| Prima donna | primera dona | la veu femenina més important dins d'una òpera |
| Quasi | quasi | |
| Quieto | calmat tranquil | |
| Rallentando | alentint | |
| Religioso | religiós | |
| Rinforzando | reforçant de cop el so | |
| Ripieno | farciment | tutti o grup gran, oposat al concertino en un concerto grosso |
| Risoluto | resolt | decidit |
| Ritardando | retardant | alentint, més que no pas Ritenuto |
| Ritenente | retenint | cf. Ritenuto |
| Ritenuto | retenant | alentint, menys que no pas Ritardando |
| Rubato | robat | escurçar una mica cada una de les notes, robant-los temps a cada una. |
| Rustico | camperol | |
| Scherzando | jugant | |
| Scherzo | joc | |
| Scordatura | desafinació | cnaviar l'afinació d'una o més cordes d'un instrument |
| Semplice | simple | |
| Sempre | sempre | |
| Sentito | sentit | sentint el que s'interpreta |
| Senza tempo | sense tempo | sense fer cas de la indicació de tempo |
| Sfogato | desfogat | |
| Sforzando | reforçant el so de cop | |
| Slargando | allargassant | |
| Smorzando | fonent-se | interpretar fent minvar el so i la velocitat |
| Sonata | sonada | una composició per ser tocada amb determinats instruments, o en forma musicalforma de sonata |
| Sostenuto | sostingut | |
| Sotto voce | murmurat | |
| Spianato | anivellat | |
| Spiccato | saltat détaché, sautillé | tocar-ho desenganxat, com fent salts entre nota i nota |
| Staccato | destacat, separat | |
| Staccatissimo | molt separat | amb notes molt breus i separades entre elles |
| Stretto | apressat | |
| Stringendo | apressant-se | |
| Sul ponticello | sobre el pont (del violí, etc.) | passar l'arc el més prop possible del pont |
| Tasto (sul) | sobre la tecla | |
| Tempo | temps, moviment | |
| Tempo frettoloso | moviment amb corredisses | |
| Tempo giusto | moviment exacte | |
| Tempo ordinario | moviment normal | |
| Tempo primo | moviment primer | tornar a la velocitat anterior o primera |
| Tenando | mantenint | |
| Teneramente | tendrament | |
| Tenuto | mantingut | interpretar-ho mantenint el so de les notes en tota llur durada |
| Toccata | tocada | peça per ser tocada amb determinats instruments |
| Tranquillo | tranquil | |
| Tremendo | terrible | |
| Tristamente | tristament | |
| Tutta forza | amb tota la força | tan fort com sigui possible |
| Tutte le corde | totes les cordes | |
| Tutti | tots | tots els instruments de l'orquestra |
| Un poco forte | una mica fort | |
| Un poco piano | una mica fluix | |
| Una corda | una corda | tocar al piano pitjant el pedal per tal que només soni una corda a cada tecla |
| Vezzoso | graciós | |
| Vigoroso | vigorosament | |
| Vivace | viu | |
| Vivacissimo | extremadament viu | |

## Bibliografia

* International Vocabulary of Music. Editions Transatlantiques. Paris, 1979